Հավելված N 30

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի 27-ի

N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆԻ ԿԵՆՍԱԲԱԶՄԱԶԱՆՈՒԹՅԱՆ ՎԵՐԱՀՍԿՈՂՈՒԹՅԱՆ ՎԱՐՉՈՒԹՅԱՆ ԿԵՆԴԱՆԱԿԱՆ ԱՇԽԱՐՀԻ ՎԵՐԱՀՍԿՈՂՈՒԹՅԱՆ ԲԱԺՆԻ ԳԼԽԱՎՈՐ ՊԵՏԱԿԱՆ ՏԵՍՈՒՉ**

|  |
| --- |
| 1. **Ընդհանուր դրույթներ** |
| * 1. **Պաշտոնի անվանումը, ծածկագիրը**   Բնապահպանության և ընդերքի տեսչական մարմնի (այսուհետ՝ Տեսչական մարմին) Կենսաբազմազանության վերահսկողության վարչության կենդանական աշխարհի վերահսկողության բաժնի (այսուհետ՝ Բաժին) գլխավոր պետական տեսուչ (ծածկագիրը՝ 67-29.3-Մ2-1):   * 1. **Ենթակա և հաշվետու է**   Գլխավոր պետական տեսուչն անմիջական ենթակա և հաշվետու է Բաժնի պետին:   * 1. **Փոխարինող պաշտոնի կամ պաշտոնների անվանումները**   Գլխավոր պետական տեսուչի բացակայության դեպքում նրան փոխարինում է Բաժնի մյուս գլխավոր պետական տեսուչը կամ ավագ պետական տեսուչը։   * 1. **Աշխատավայրը**   Հայաստան, ք.Երևան, Կենտրոն վարչական շրջան, Կորյունի 15։ |
| 1. **Պաշտոնի բնութագիրը**    1. **Աշխատանքի բնույթը, իրավունքները, պարտականությունները** 2. Իրականացնում է կենդանական աշխարհի օբյեկտների պահպանության, պաշտպանության, օգտագործման և վերարտադրության ոլորտներում՝ վայրի կենդանական աշխարհի օբյեկտների` Հայաստանի Հանրապետությունից արտահանման, Հայաստանի Հանրապետություն դրանց ներմուծման սահմանված պահանջների պահպանման նկատմամբ վերահսկողության աշխատանքները. 3. Իրականացնում է կենդանական աշխարհի օբյեկտների պահպանության, պաշտպանության, օգտագործման և վերարտադրության ոլորտներում՝ Կարմիր գրքում գրանցված կենդանիների պահպանության համար սահմանված պահանջների պահպանման նկատմամբ վերահսկողության աշխատանքները. 4. Իրականացնում է կենդանական աշխարհի օբյեկտների պահպանության, պաշտպանության, օգտագործման և վերարտադրության ոլորտներում՝ ժամանակակից կենսաբանական տեխնոլոգիաների միջոցով ստացված կենդանի վերափոխված օրգանիզմների օգտագործման պահանջների պահպանման, կենդանական աշխարհի օբյեկտների բնակության միջավայրի, բնադրավայրերի, միգրացիոն ուղիների պահպանության համար սահմանված պահանջների պահպանման նկատմամբ վերահսկողության աշխատանքները. 5. Իրականացնում է կենդանական աշխարհի օբյեկտների պահպանության, պաշտպանության, օգտագործման և վերարտադրության ոլորտներում՝ կենդանական աշխարհի օբյեկտների գյուղատնտեսական, արդյունագործական և սոցիալական նպատակներով օգտագործման պահանջների պահպանման, վայրի կենդանիների որսի և ձկնորսության կանոնների, բնության հատուկ պահպանվող տարածքների համար սահմանված ռեժիմների պահպանության պահանջների կատարման նկատմամբ վերահսկողության աշխատանքները. 6. Տեսչական մարմնի ղեկավարի հանձնարարությամբ՝ իրականացնում է Հայաստանի Հանրապետության տարածքում բնապահպանական ստուգումներ. 7. Բաժնի պետի հանձնարարությամբ՝ մասնակցում է Բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, այլ փաստաթղթերի մշակման աշխատանքներին, ինչպես նաև դրանց վերաբերյալ մեթոդական պարզաբանումների և ուղեցույցների մշակման աշխատանքներին. 8. Իրականացնում է իրավաբանական և ֆիզիկական անձանց կողմից ներկայացված դիմումներում բարձրացված հարցերի ուսումնասիրությունը, դրա հիման վրա համապատասխան առաջարկությունների ներկայացումը, Բաժնի պետի հանձնարարությամբ՝ քաղաքացիների ընդունելությունը. 9. Իրականացնում է Բաժնի լիազորությունների շրջանակներում հաշվետվությունների, առաջարկությունների, տեղեկանքների և միջնորդագրերի նախապատրաստումը:   **Իրավունքները՝**   * օրենքներով և իրավական այլ ակտերով սահմանված իրավասությունների սահմաններում ստուգվող սուբյեկտներից պահանջել փաստաթղթեր, տվյալներ, բացատրություններ, տեղեկանքներ և իր պարտականությունների կատարման համար անհրաժեշտ այլ փաստաթղթեր, ինչպես նաև վերցնել փորձանմուշներ և կատարել կապարակնքում. * բնապահպանական օրենսդրության կիրարկումն ապահովելու նպատակով օրենքով սահմանված կարգով և դեպքերում կանգնեցնել տրանսպորտային միջոցներ. * օրենքով սահմանված կարգով կիրառել հարկադրանքի միջոցներ. * օրենքով սահմանված կարգով պահել, կրել, օգտագործել ծառայողական զենք, զինամթերք, ձեռնաշղթա և կրել համազգեստ. * օրենքով նախատեսված դեպքերում ստուգվող սուբյեկտի ներկայացուցչի մասնակցությամբ անարգել մուտք գործել ստուգվող սուբյեկտի գրասենյակային, արտադրական, պահեստային, լաբորատոր և այլ ստորաբաժանումներ ու տարածքներ. * օրենքով և իրավական այլ ակտերով սահմանված կարգով և դեպքերում առգրավել ապօրինի ձեռք բերված բնական ռեսուրսները և բնապահպանական օրենսդրության պահանջների խախտմամբ ձեռք բերված որսը, որսագործիքները, որսի գործիք համարվող այլ միջոցներ. * Մասնակցում է Բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, մասնագիտական եզրակացությունների, այլ փաստաթղթերի, ինչպես նաև դրանց վերաբերյալ մեթոդական պարզաբանումների և ուղեցույցերի մշակման աշխատանքներին. * Բաժնի պետին ներկայացնել առաջարկություններ` Բաժնի աշխատանքներին մասնագետներ, փորձագետներ և գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար. * օրենքով սահմանված կարգով իրականացված ստուգումների արդյունքներով բնապահպանության և ընդերքի տեսչական մարմնին վերապահված իրավասությունների շրջանակներում բնապահպանական հարկով հարկման բազայի և բնօգտագործման վճարի բազայի փաստացի ծավալների չափագրման, հարկման բազայի և վճարի բազայի փաստացի ծավալների ու դրանց համար սահմանված չափաքանակների գերազանցման վերաբերյալ կազմել ակտեր:   **Պարտականությունները**՝   * օրենքներով և իրավական այլ ակտերով սահմանված իրավասությունների սահմաններում ուսումնասիրել քաղաքացիների, կազմակերպությունների, պետական և տեղական ինքնակառավարման մարմինների բողոքներն ու դիմումները և դրանց ընթացք տալ. * կազմել և Բաժնի պետին ներկայացնել ստուգումների արդյունքների վերաբերյալ հաշվետվությունները. * օրենքով և իրավական այլ ակտերով սահմանված իրականացնել առգրավված բնական ռեսուրսների, որսի, որսագործիքների և որսի գործիք համարվող այլ միջոցների` տնօրինման կարգի պահպանումը. * արձանագրել բնապահպանական օրենսդրության խախտման դեպքերը և իր իրավասության սահմաններում տալ համապատասխան ընթացք՝ կազմել վարչական իրավախախտումների վերաբերյալ արձանագրություն, ստուգման ակտ և այլ անհրաժեշտ փաստաթղթեր. * բնապահպանական օրենսդրության խախտում հայտնաբերելիս օրենքով սահմանված դեպքերում և կարգով անցկացնել քննություն` վարչական ակտ ընդունելուն ուղղված գործողությունների շրջանակներում. * կազմել և Բաժնի պետին ներկայացնել զեկուցագիր վերահսկողության արդյունքում հայտնաբերված խախտումների և դրանց վերացման միջոցների կիրառման վերաբերյալ. * բնապահպանական օրենսդրության և դրան համապատասխան ընդունված իրավական ակտերի դրույթների կիրառման վերաբերյալ իրականացնել բացատրական աշխատանքներ. * կազմել և Բաժնի պետին ներկայացնել Բաժնի գործունեությանն առնչվող ընթացիկ, տարեկան ամփոփ հաշվետվությունները և մշակել տարեկան աշխատանքային ծրագրերը: |
| 1. **Պաշտոնին ներկայացվող պահանջները**    1. **Կրթություն, որակավորման աստիճանը**   Բարձրագույն կրթություն:   * 1. **Մասնագիտական գիտելիքները**   Ունի գործառույթների իրականացման համար անհրաժեշտ գիտելիքներ։   * 1. **Աշխատանքային ստաժը, աշխատանքի բնագավառում փորձը**   Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ բնապահպանության կամ ստուգումների կազմակերպման և անցկացման բնագավառում` երեք տարվա աշխատանքային ստաժ։   * 1. **Անհրաժեշտ կոմպետենցիաներ`**   **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Կոնֆլիկտների կառավարում 2. Բողոքների բավարարում 3. Փաստաթղթերի նախապատրաստում 4. Բանակցությունների վարում 5. Տեղեկատվական տեխնոլոգիաներ և հեռահաղորդակցություն |
| 1. **Կազմակերպական շրջանակը**    1. **Աշխատանքի կազմակերպման և ղեկավարման պատասխանատվությունը**   Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։   * 1. **Որոշումներ կայացնելու լիազորությունները**   Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:   * 1. **Գործունեության ազդեցությունը**   Ունի տվյալ մարմնի նպատակների և խնդիրների իրականացման արդյունքների ապահովման մասնագիտական գործունեության որոշակի ոլորտին վերաբերող համապետական ազդեցություն:   * 1. **Շփումները և ներկայացուցչությունը**   Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:   * 1. **Խնդիրների բարդությունը և դրանց լուծումը**   Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |